# Täiustatud slaidiseanss

## Sissejuhatus

See Kipi plugin võimaldab luua täiusliku slaidiseansi vaid kolme hiireklõpsuga.

## Seadistustedialoog

Plugina avamisel põhirakendusest ilmub aken Täiustatud slaidiseanss, mis pärib, kuidas soovid oma slaidiseansi üles ehitada. Sul on võimalik valida valitud piltide ning kõigi sama albumi piltide vahel.

Märkekast Kasutatakse OpenGL slaidiseansi üleminekuid võimaldab piltide äärmiselt sujuvat üleminekut OpenGL režiimis. Kontrolli aga, et sinu videokaart toetaks OpenGL-i, sest muidu muutub slaidiseanss hoopis väga aeglaseks.

Kasti Näidatakse failinime märkimisel näidatakse pildifaili nime alumises vasakus nurgas.

Kasti Kordus märkimisel korratakse kogu slaidiseanssi igavesti või vähemalt seni, kuni peatad selle klahviga Esc.

Kasti Suvaline järjekord märkimisel näidatakse pilte juhuslikus järjekorras (mitte selles, nagu need esinevad pildikogus).

Viivitus piltide vahel on võimalik kindlaks määrata millisekundilise täpsusega. 1500 millisekundit võrdub 1,5 sekundiga ning see peaks üldiselt olema sobilik vaikeväärtus. Aeg sõltub mõnevõrra ka sinu arvuti võimsusest ja üleminekuefektist. Kindlasti tasuks sellega veidi katsetada, enne kui asuda sõpradele pilte näitama.

Üleminekuefekti saab valida enam kui kümne võimaluse seast. Juhuslik muudab efekti iga pildi korral.

### Slaidiseansi dialoog

## Slaidiseanss tegevuses

Slaidiseansi ajal saab kasutaja pruukida ka ekraani ülemises vasakus nurgas asuvat tööriistariba. Selle tarvitamiseks vii hiirekursor ekraani ülemisse vasakusse nurka.

Tööriistaribal saab juhtida edenemist, slaidiseansi peatada ja seda uuesti alustada, liikuda tagasi eelmisele või edasi järgmisele pildile ning ka slaidiseansist väljuda.

Ekraani alumises vasakus nurgas on näha parajasti nähtava pildifaili nimi, selle järjekorranumber ning slaidiseansi piltide koguarv.

### Täiustatud slaidiseansi plugin tegevuses