# Piltide suuruse muutmine

## Sissejuhatus

Selle pluginaga saab albumi piltide suurust kas või korraga muuta. Plugin kasutab tarkvarapaketi "ImageMagick" programmi "convert". Pilte saab nii suurendada kui vähendada. Praegu on kasutatavad kolm suuruse muutmise viisi:

- Proportsionaalne (ühemõõtmeline): standardne automaatne suuruse muutmine ühe mõõtme põhjal. Sõltuvalt pildi orientatsioonist valitakse automaatselt pildi laius või kõrgus. Pildi proportsioon säilitatakse.

- Proportsionaalne (kahemõõtmeline): automaatne suuruse muutmine kahe mõõtme põhjal. Pildi proportsioon säilitatakse. Seda saab näiteks kasutada piltide suuruse kohandamiseks arvutiekraani suurusele.

- Mitteproportsionaalne: mitteproportsionaalne suuruse muutmine kahe mõõtme põhjal. Pildi proportsiooni ei säilitada.

- Ettevalmistus trükkimiseks: pildi ettevalmistamine fototrükiks. Võimalik on määrata trükkimise lahutus ja fotopaberi suurus. Sihtpildile antakse sobivad mõõtmed (sealhulgas tausta suurus, veeriste suurus ja taustavärv).