# Flickri eksport

## Sissejuhatus

Flickr kujutab endast fotode haldamise rakendust internetis. See pakub võimalust näidata oma fotosid kõigile, kellele soovid neid näitada. Flickri abil võid näidata oma lemmikfotosid kogu maailmale, laadida üles telefonikaameraga võetud pilte ning turvaliselt ja eraviisiliselt jagada oma pilte sõprade või perega, millises maailma punktis nad ka ei asuks.

Flickri ekspordi pluginaga saab laadida oma pildikogu enda masinast Flickri internetiserverisse.

## Plugina esmakordne käivitamine

Plugina esmakordsel käivitamisel tuleb kasutajal hankida endale märgis, mida kasutatakse autentimisel. Ilmub järgmine dialoog ning käivitatakse veebilehitseja aken, kus kasutaja saab ennast registreerida Flickri kasutajaks.

### Esialgse registreerimise dialoog

Eduka registreerimise järel on võimalik hakata saatma oma fotosid Flickri veebiserverisse. Kasutaja ette ilmub eduka registreerimise järel järgmine lehekülg.

### Flickri eduka registreerimise teade

Sulge veebilehitseja aken ja naase rakenduse dialoogi juurde. Klõpsuga nupule Jah käivitub fotode Flickrisse üleslaadimise liides, mida kirjeldatakse järgmises osas.

## Plugina kasutamine

Kui avada Flickri ekspordi plugin teist või enamat korda, ilmbu järgmine dialoog, mis näitab kasutaja parajasti kehtivaid õigusi. Üleslaadimiseks on vajalik kirjutamisõigus. Plugin ei võimalda praegu seda muude õigustega teha. Kasutaja käest päritakse, kas ta soovib kehtivate õigustega jätkata.

### Kehtivate õiguste dialoog

Klõpsuga nupule Jah ilmub dialoog fotode üleslaadimiseks Flickrisse.

Klõpsuga nupule Ei korratakse autentimist.

Üleslaadimise peadialoog näeb välja selline:

### Üleslaadimise peadialoog

Nupule Lisa fotod tuleb klõpsata siis, kui dialoogis on määratud kõik vajalikud valikud. Sellele nupule klõpsates avaneb piltide valimise dialoog, kus saab valida vajalikud fotod. Klõpsuga nupule OK käivitubki üleslaadimine.

Väljal Sildid võib anda komadega eraldatult rea sõnasid, mis omistatakse siltidena üleslaaditavatele fotodele.

Märkekastidega Avalik, Sõbrad ja Perekond saab määrata üleslaaditavatele piltidele ligipääsuõigused. Vaikimisi on üleslaaditud pildid privaatsed.

Kui märkida kast Fotode suuruse muutmine enne üleslaadimist, muudetakse enne fotode saatmist nende suurust. Väärtused võetakse liitkastist Maksimummõõtmed.

Liitkastis Maksimummõõtmed saab määrata maksimaale kõrguse, mis fotodele enne üleslaadimist antakse. Laius arvutatakse automaatselt nii, et säiliks foto proportsioon.

### Saatmise edenemine dialoog

Fotode üleslaadimise katkestamiseks tuleb klõpsata nupule Loobu.

Flickri kasutaja saab üleslaaditud pilte vaadata Flickri veebileheküljel.